
J e g y z ő k ö n y v

Készült: Halásztelek Város Önkormányzat Képviselő-testület 2011. november 24-én, 17,00 órakor megtartott ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők
Megjelent meghívottak: Baloghné dr. Nagy Edit jegyző, Csillag Erika igazgatatási irodavezető, Orsós Éva pénzügyi irodavezető, Tóth Viktor műszaki irodavezető, Acélvári Attila HATE Kft. ügyvezető igazgató, Gyurián Ferenc, Mácsai Rozália bizottsági tagok
Szentgyörgyi József köszönti a testületi ülésen megjelenteket. Megállapítja, hogy a testület 9 fővel határozatképes. Megkérdezi, ki jelentkezik jegyzőkönyv hitelesítőnek. Megállapítja, hogy Lengyel Izabella és Stefanik Zsolt jelentkezik. Kéri a testület tagjait, szavazzanak a jegyzőkönyv hitelesítők személyéről. Megállapítja, hogy a testület egyhangúlag elfogadta a jegyzőkönyv hitelesítőket. Elsőként beszámol az előző testületi ülés óta eltelt időszak fontosabb eseményeiről. Elmondja, a VÁTI ellenőrzése jóváhagyott egy 7,5 mFt-os kifizetést, mellyel az egyik TÁMOP pályázat lezárult.  A Hold utcai beruházással kapcsolatban folyamatosan tárgyalnak a beruházóval, mert egy kisebb konfliktus alakult ki, részben egy be nem fizetett csatorna hozzájárulás miatt, másrészt pedig a kivitelező vitatkozik azon, hogy az önkormányzat az útbontáshoz az útfelújítást kötötte. Reméli, hogy tavaszra a beruházás lezárul, használatbavétel közelébe jut. Jelzi, érkezett egy országgyűlési képviselői megkeresés, mely a testület állásfoglalását kéri a tököli repülőtér beruházással kapcsolatban. A képviselőasszony részére válaszként megküldte a testület két érvényben lévő határozatát, mely szerint a testület nem támogatja a repülőtér repülési célú hasznosítását. Amennyiben a testületnek erről más álláspontja van, arról az egyebek napirend keretén belül beszélni fognak. Referál arról, hogy az oktatási bizottság jóváhagyta a Halásztelekről készült könyv kiadását, ígéretet tett arra, hogy a mai napig pénzügyi forrást keres, de még egy kis türelmet kér. Szigetszentmiklós polgármesterével egyeztetést folytatott a Gerincút I. szakaszának átadásával kapcsolatban, a műszaki átadás folyamatban van, december első felében átadásra kerül a forgalom számára is. Végezetül ismerteti – az általa is jóváhagyott - a hivatal év végi nyitva tartásával kapcsolatos jegyzői intézkedést, mely szerint december 23, 27, 29, 30. napokon a hivatal zárva, 28-án, szerdán rendes munkanap. Hozzáteszi, ez a vezetőkre nem vonatkozik, mert az év végi határidős számlák kifizetése ilyenkor történik. A továbbiakban beszámol a lejárt idejű határozatok végrehajtásáról.

	190/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete – költséghatékonyság figyelembevételével – támogatja a területén fekvő, és a tulajdonát képező 2314 Halásztelek, Iskola u. 2/b. sz. 326/1 hrsz. alatti óvoda rendeltetésű átmenő telek VT-1 építési övezetben lévő és a Dózsa György út felől Z-1 övezeti lehatárolással érintett ingatlan teljes területének településközpont vegyes terület-felhasználásba történő sorolását, valamint a módosítást követően VT-1 építési övezetbe történő sorolását, az ehhez szükséges rendezési tervek módosításával. Felkéri a Polgármestert, hogy a fentiek végrehajtása érdekében – a rendezési tervkészítésre vonatkozó – végleges településrendezési szerződést készíttesse el, és írja alá.
Terezési szerződés aláírva, előzetes véleményezésre a dokumentáció összeállítása folyamatban.

	192/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete úgy dönt, hogy a Halásztelek külterületi, szántó művelési ágban nyilvántartott a hidrológiai „A” védőövezetbe tartozó ingatlanokat:
Hrsz. 082/13 - 199.000,- Ft, Hrsz. 082/14 - 190.000,- Ft, 
Hrsz. 082/15 -234.400,- Ft bruttó forgalmi értékben megvásárolja. A Képviselő-testület felhatalmazza a Polgármestert az adás-vételi szerződések elkészítésére és aláírására.

Adás-vételi szerződés tervezet vételi szándéknyilatkozattal az ingatlan tulajdonosnak megküldésre került.

	193/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete a 2012. évi belső ellenőri ütemtervet elfogadja. 

2012. évben folyamatos.

	194/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete a Hunyadi Mátyás Általános Művelődési Központ 2011/2012. tanítási év indításáról szóló beszámolóját elfogadja.

A határozat kiküldésre került.

	195/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete elfogadja a Tündérkert Óvoda 2011/2012. nevelési év indításáról szóló beszámolóját.
A határozat kiküldésre került.

	196/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete a Hunyadi Mátyás Általános Művelődési Központ 2011/2012. tanítási évre vonatkozó munkatervét elfogadja.

A határozat kiküldésre került.

	197/2011.(X.27.) számú Képviselő-testületi határozat:
Halásztelek Város Önkormányzatának Képviselő-testülete a Tündérkert Óvoda 2011/2012. nevelési évre vonatkozó munkatervét elfogadja.

A határozat kiküldésre került.

	198/2011.(X.27.) számú Képviselő-testületi határozat:
Halásztelek Város Képviselő-testülete - a helyi önkormányzatok társulásairól és együttműködéséről szóló 1997. évi CXXXV. törvény 4. § -ában foglaltak alapján - úgy dönt, hogy a Csepel-Sziget és Környéke Többcélú Önkormányzati Társulás Társulási Megállapodásának módosítását és a módosításokat tartalmazó egységes szerkezetű Társulási Megállapodását elfogadja.

A határozat kiküldésre került.

	199/2011.(X.27.) számú Képviselő-testületi határozat:
Halásztelek Város Képviselő-testülete - a helyi önkormányzatok társulásairól és együttműködéséről szóló 1997. évi CXXXV. törvény 4. § -ában foglaltak alapján - úgy dönt, hogy a Szigethalom és Környéke Intézményfenntartó Társulás Társulási Megállapodásának módosítását és a módosításokat tartalmazó egységes szerkezetű Társulási Megállapodását elfogadja.

A határozat kiküldésre került.


Szentgyörgyi József ismerteti a napirendi javaslatot. Jelzi, az „Egyebek” napirendi pontban a Halásztelek Nyugdíjas Egyesület kérelmét tárgyalják meg, továbbá a Kucu – Hús Kft. bérleti díj tartozásával kapcsolatos kérdést tárgyalják, mellyel kapcsolatban elmondja, a pénzügyi bizottság kétszer, a testület egyszer foglakozott már a témával, a bizottság határozata iránymutatást adott a tárgyalás folytatására. Ennek eredményeként egy megállapodás közeli szerződés-tervezet jött létre, melyet a pénzügyi bizottság nem tárgyalt. A Kft-nél a pénzügyi inkaszó életbe lépett, azaz 35 napig minden pénzügyi tranzakcióját leemelik, ezért működési nehézségei vannak, ezért szeretne minél előbb megállapodást kötni. Ígéretet tett arra, hogy a kérdést minél előbb lezárják. Kérdezi egyéb javaslat, észrevétel van-e. Mivel nincs, szavazásra bocsátja a módosított napirendi pontokat. 
1.)
2011. évi költségvetési rendelet III. sz. módosítása 
Előterjesztő: Szentgyörgyi József polgármester

2.)
Beszámoló a 2011. évi költségvetés I-III. negyedéves teljesítéséről 
Előterjesztő: Szentgyörgyi József polgármester

3.)
2012. évi költségvetési koncepció 
Előterjesztő: Szentgyörgyi József polgármester

4.)
Halásztelek Város Önkormányzat Gazdasági-Cselekvési Programja 2010-2014. 
Előterjesztő: Szentgyörgyi József polgármester

5.)
Beszámoló a helyi adóbevételek 2011. I-X. havi teljesüléséről, és a helyi adórendelet felülvizsgálata 
Előterjesztő: Baloghné dr. Nagy Edit jegyző

6.)
Önkormányzati tulajdonú bérleti szerződések felülvizsgálata, díjmegállapítás 
Előterjesztő: Baloghné dr. Nagy Edit jegyző

7.)
CSÖSZ Feladat-ellátási Megállapodás szakszolgálati feladatok ellátására 
Előterjesztő: Szentgyörgyi József polgármester

8.)
Halásztelek története című könyv kiadása 
9.)
Szúnyoggyérítés – 2012. évi költségfedezetére történő összeg elkülönítése 
Előterjesztő: Szentgyörgyi József polgármester

10.)

Képviselői indítvány az ÁMK hangversenytermének elnevezésére
Előterjesztő: Papp Kornél, Lengyel Izabella, Igaz Tibor, Tóth Endre Attila képviselők

11.)

Az Ügyrendi, Közbiztonsági és Bűnmegelőzési Bizottság jelentése – Papp Kornél interpellációja és az arra adott válasz megvizsgálásáról

Előterjesztő: Tóth Endre Attila bizottsági elnök

12.) Egyebek

- Halásztelek Nyugdíjas Egyesület kérelme

- Kucu – Hús Kft. bérleti díj tartozása

Zárt ülés:
1./ 
Szigethalom és Környéke Gyermekjóléti és Családsegítő Szolgálat vezetői pályázata
Előterjesztő: Szentgyörgyi József polgármester

2./
Lakatos József fellebbezése lakásfenntartási támogatás kérelme elutasítása tárgyában 
Előterjesztő: Szentgyörgyi József polgármester

Szentgyörgyi József megállapítja, hogy a testület egyhangúlag elfogadta a napirendeket.

Napirend 1. pontja:

2011. évi költségvetési rendelet III. sz. módosítása 
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését.

Lengyel Izabella ismerteti, a pénzügyi bizottság a III. sz. módosításra vonatkozó javaslatot 3 nem, 1 tartózkodás mellett elutasította. 

Szentgyörgyi József kérdezi, kért-e a bizottság kiegészítést vagy további munkát a módosítással kapcsolatban. 

Lengyel Izabella nem érti, miért szerepel az első három napirend a mai ülésen, ugyanis egyiket sem fogadta el a pénzügyi bizottság. Jelzi, a Jegyző asszonnyal történt egyeztetés alapján december 1-jén rendkívüli bizottsági ülésre kerül sor, melyen a költségvetési koncepció kerül megtárgyalásra, a módosítást és a beszámolót pedig a december 7-ei rendes bizottsági ülésen tárgyalják meg. 

Szentgyörgyi József közli, nem volt tudomása a megállapodásról, viszont a polgármesternek beterjesztési kötelezettsége van testület felé. Amennyiben a testület nem fogadja el, akkor a pénzügyi bizottság rendkívüli ülés keretében napirendre tűzi december 1-jén. Kérdés, észrevétel nem lévén szavazásra bocsátja a III. sz. módosítás elfogadását.
202/2011.(XI.24.) számú Képviselő-testületi határozat
Halásztelek Város Önkormányzat Képviselő-testülete a Magyar Köztársaság 2011.évi költségvetéséről szóló 2010.évi CCLXIX. törvényben, az államháztartásról szóló, többször módosított 1992.évi XXXVIII. törvény (a továbbiak Áht.) 65.§ (1) bekezdésében, az államháztartás működési rendjéről szóló - többször módosított 292/2009.(XII.19.) Kormányrendeletben (a továbbiakban: Ámr.) előírtakra figyelemmel a 2011. évi költségvetéséről szóló 4/2011.(III.11.) rendeletét (a továbbiakban: Kvr.) az alábbiak szerint módosítja:
A központosított állami támogatások és egyéb bevételek miatt a rendelet 3. §-ában megállapított 

kiadási főösszeget 


4.468      ezer Ft-tal

bevételi főösszeget 


4.468      ezer Ft-tal
megemeli, és Halásztelek Város Önkormányzata 2011. évi költségvetésének
módosított kiadási főösszegét        1.169.753     ezer Ft-ban, valamint

módosított bevételi főösszegét       1.169.753     ezer Ft-ban

állapítja meg.
Határidő: 
azonnal

Felelős: 
Szentgyörgyi József polgármester

4 igen
5 nem

0 tartózkodás




e l u t a s í t v a
Napirend 2. pontja:

Beszámoló a 2011. évi költségvetés I-III. negyedéves teljesítéséről 
Előterjesztő: Szentgyörgyi József polgármester

Szentgyörgyi József jelzi, a pénzügyi bizottság nem fogadta el a beszámolót. Kérdés, hozzászólás nem lévén szavazásra bocsátja az I-III. negyedévi beszámoló elfogadását.
203/2011.(XI.24.) számú Képviselő-testületi határozat
A Képviselő-testület az Önkormányzat 2011. évi költségvetési előirányzatainak I-III. negyedévi teljesítését az alábbiak szerint fogadja el:

	Előirányzat megnevezése
	2011. I-III. negyedévi

teljesítés
	Teljesítés alakulása

(%-ban)

	Kiadások főösszege
	793.272
	68,08

	Bevételek főösszege
	836.274
	71,77


Határidő: 
azonnal

Felelős: 
Szentgyörgyi József polgármester

4 igen
5 nem

0 tartózkodás




e l u t a s í t v a
Napirend 3. pontja:

2012. évi költségvetési koncepció 
Előterjesztő: Szentgyörgyi József polgármester

Szentgyörgyi József jelzi, az oktatási, a szociális és az ügyrendi bizottság elfogadta, a pénzügyi bizottság nem fogadta el a koncepciót. Kérdés, hozzászólás nem lévén szavazásra bocsátja a koncepció elfogadását.

204/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete a 2012. évi költségvetési koncepció elfogadja.

Határidő: 
azonnal

Felelős: 
Szentgyörgyi József polgármester

4 igen
5 nem

0 tartózkodás




e l u t a s í t v a
Napirend 4. pontja:

Halásztelek Város Önkormányzat Gazdasági-Cselekvési Programja 2010-2014. 
Előterjesztő: Szentgyörgyi József polgármester

Szentgyörgyi József jelzi, a tegnapi napon érkezett egy módosító javaslat, melyet képviselő társai megkaptak. Kéri a pénzügyi bizottság elnökét, ismertesse a bizottság határozatát.
Lengyel Izabella ismerteti, a bizottság 1 igen 3 nem mellett elutasította a Gazdasági-Cselekvési Program elfogadását.

Szentgyörgyi József kérdezi képviselő társát kívánja-e szóban is előterjeszteni módosító javaslatát.

Papp Kornél elegendőnek tartja az írásos javaslatot.

Szentgyörgyi József kérdés, hozzászólás nem lévén szavazásra bocsátja a módosító javaslatot.
205/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete a 2010-2014. közötti időszak Gazdasági-cselekvési Program Preambulum-át az alábbi szövegezéssel elfogadja:
„Preambulum

Halásztelek Város Önkormányzatának Képviselő-testülete megállapítja, hogy a 2010-2014 közötti önkormányzati ciklus Gazdasági-cselekvési Program kialakításakor az Önkormányzat és a Képviselő-testület mozgásterét jelentős mértékben korlátozzák a megelőző önkormányzati ciklus hitelfelvételei, kötelezettségvállalásai. Mindezt tetőzi a gazdasági-pénzügyi válság közvetlen és – az Önkormányzat területén élő polgárokon ill. működő vállalkozásokon keresztül érvényesülő – közvetett hatása. A Képviselő-testület ebben a helyzetben felelősen a Gazdasági-cselekvési Programot kizárólag a kötelező és a korábban önként vállalt feladatok megvalósítása tekintetében tudja elfogadni. Fejlesztések, beruházások vonatkozásában – a város pénzügyi helyzetére tekintettel – nincs mód tervezésre.”
Indoklás:

Halásztelek Város Önkormányzata 2009 decemberétől megszakítás nélküli folyószámlahitel felvételére kényszerült. 2010 októberében megörökölt a Képviselő-testület egy 50 mFt-os folyószámlahitellel járó kötelezettséget. A város erőn felüli beruházására nyert pályázati összeg közel 20 %-a az önkormányzat számlájára a mai napig nem érkezett meg. A likviditás megőrzése 2010 novemberétől újabb folyószámlahitel felvételével volt lehetséges. A jelenlegi hitelszerződés már nem 6, hanem 12+12 hónapra szól, azaz 2013 októberéig. A megnyitott folyószámlahitel-keret 50 mFt-ról 135 mFt-ra emelkedett, amelynek igénybevétele folyamatos.  Ez azt jelenti, hogy a négy éves ciklusból 3 év pénzügyileg jelentősen megterheli a gazdálkodást, a hátra lévő szűk egy év lehetőségei előre nem láthatóak. 
Határidő: 
azonnal

Felelős: 
Szentgyörgyi József polgármester

5 igen
3 nem

1 tartózkodás




e l f o g a d v a
Szentgyörgyi József kérdésnek, hozzászólásnak ad helyt.

Sipos Tibor kéri a kiegészítés felolvasását, amennyiben nem titkos.

Lengyel Izabella felolvassa a kiegészítést.
Szentgyörgyi József kérdés, hozzászólás nem lévén szavazásra bocsátja a kiegészített Program elfogadását.

206/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete a 2010-2014. közötti időszak Gazdasági-cselekvési Programját – 205/2011.(XI.24.) számú Képviselő-testületi határozatban elfogadott „Preambulum”-mal kiegészítve – elfogadja.
Határidő: 
azonnal

Felelős: 
Szentgyörgyi József polgármester

6 igen
1 nem

2 tartózkodás




e l f o g a d v a
Napirend 5. pontja:

Helyi adórendelet felülvizsgálata, módosítása 
Előterjesztő: Baloghné dr. Nagy Edit jegyző

Szentgyörgyi József kéri a pénzügyi bizottság elnökét ismertesse a bizottság döntését.
Lengyel Izabella ismerteti, a bizottság 4 igen szavazattal javasolja a Képviselő-testületnek a helyi adóbevételek 2011. I-X. havi teljesüléséről, a helyi adórendelet felülvizsgálatáról szóló beszámoló elfogadását, azzal a kitétellel, hogy 2011. november 30-áig hatástanulmány készül egy új adónem bevezetésével kapcsolatban.

Szentgyörgyi József kérdés, észrevétel nem lévén szavazásra bocsátja a beszámoló elfogadását.

207/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete a helyi adóbevételek 2011. I-X. havi teljesüléséről szóló beszámolót elfogadja.
Határidő: 
azonnal

Felelős: 
Szentgyörgyi József polgármester

6 igen
3 nem

0 tartózkodás




e l f o g a d v a
Napirend 6. pontja:

Önkormányzati tulajdonú bérleti szerződések felülvizsgálata, díjmegállapítás 
Előterjesztő: Baloghné dr. Nagy Edit jegyző

Szentgyörgyi József kéri a pénzügyi bizottság elnökét ismertesse a bizottság döntését.

Lengyel Izabella ismerteti, a bizottság javasolja, hogy az Önkormányzat tulajdonában lévő ingatlanok bérleti díjait 2012. január 1-től az alábbiak szerint állapítsa meg: MÓD Kft. 48.000,- Ft, Posta köz 1. garázs 7.900,- Ft, ELOHIM Kft. 72.000,- Ft, GLOBAL SANSZ Kft. 119.000,- Ft. Hozzáteszi, a fennmaradó 4 bérleti díj vonatkozásában december 1-jén dönt a bizottság.

Szentgyörgyi József kérdés, észrevétel nem lévén szavazásra bocsátja a beszámoló elfogadását.

208/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete az Önkormányzat tulajdonában lévő ingatlanok bérleti díjait 2012. január 1-től az alábbiak szerint állapítja meg:

	Sorsz.
	Megnevezés
	Érvényes havi helyiségbérleti díj

	
	
	2011. év
	2012. év

	
	
	
	Javasolt
	Módosított

	 

	1
	MÓD KFT.
	        46 500 Ft 
	        48 360 Ft 
	  48 000 Ft

	2
	Halásztelek, Posta köz 1. (garázs)
	          7 600 Ft 
	          7 904 Ft 
	    7 900 Ft

	4
	ELOHIM KFT.
	        69 300 Ft 
	        72 072 Ft 
	  72 000 Ft

	7
	GLOBÁL SANSZ KFT.
	      114 600 Ft 
	      119 184 Ft 
	119 000 Ft


Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 7. pontja:

CSÖSZ Feladat-ellátási Megállapodás szakszolgálati feladatok ellátására 
Előterjesztő: Szentgyörgyi József polgármester

Szentgyörgyi József kéri az ügyrendi bizottság elnökét, ismertesse a bizottság döntését.

Tóth Endre Attila ismerteti, a bizottság javasolja a Képviselő-testületnek a Csepel-sziget és Környéke Többcélú Önkormányzati Társulás szakszolgálati feladatok ellátásával kapcsolatos Feladat-ellátási Megállapodás elfogadását azzal, hogy szakértő bevonásával készüljön felmérés az adatok – óraszám, óradíj, stb. – tekintetében. 
Szentgyörgyi József kérdés, hozzászólás nem lévén szavazásra bocsátja a határozati javaslatot. 

209/2011.(XI.24.) számú Képviselő-testületi határozat
Halásztelek Város Képviselő-testülete úgy dönt, hogy a Csepel-sziget és Környéke Többcélú Önkormányzati Társulás szakszolgálati feladatok ellátásával kapcsolatos Feladat-ellátási Megállapodását elfogadja, azzal, hogy szakértő bevonásával készüljön felmérés az adatok – óraszám, óradíj, stb. – tekintetében.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 8. pontja:

Halásztelek története című könyv kiadása 
Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését.

Papp Kornél ismerteti, a bizottság javasolja a Képviselő-testületnek Bakó Gábor – Halásztelek helytörténet, földtan, élővilág, táj-felszín alapú változások, múlt, jelen és jövő” című könyv kiadását, a bekért árajánlatok közül a legköltséghatékonyabb nyomda kiválasztásával 500 példányban. 

Szentgyörgyi József jelzi, mint említette, nem tudott konkrét javaslatot hozni a költségek fedezetére. Igyekszik megoldani, hogy karácsonyra kész legyen a könyv, de legrosszabb esetben a december 1-jei pénzügyi bizottsági ülésen tudnak egyeztetni. Kérdésnek, hozzászólásnak ad helyt.
Papp Kornél elmondja, tartalmilag értékes alkotásról van szó, s nem biztos, hogy kizárólag Halásztelek Város Önkormányzata érdekelt ennek a kiadásában. A példányszám emelésének és ezzel a költségek csökkentésének eléréshez meg lehetne keresni a Halásztelken tevékenykedő intézményeket, szervezeteket, hátha vásárolnának a könyvből.

Szentgyörgyi József véleménye szerint arra is van lehetőség, hogy a megrendelt mennyiség egy részét megvásárolhatóvá teszik az ügyfélszolgálaton, s így visszajön az ár egy része. 

Végváriné Nyíri Lídia kérdezi, mennyibe fog kerülni.

Szentgyörgyi József emlékezete szerint 943 eFt, ha ezer példányt rendelnek, 760 eFt, ha 500 példányt. Megítélése szerint megérné az ezer példányt megrendelni, mert ha 500 példányt eladnak belőle, akkor visszajöhet a befektetés egy része. További kérdés, észrevétel nem lévén szavazásra bocsátja a javaslatot.
210/2011.(XI.24.) számú Képviselő-testületi határozat
Halásztelek Város Képviselő-testülete úgy dönt, hogy Bakó Gábor – Halásztelek helytörténet, földtan, élővilág, táj-felszín alapú változások, múlt, jelen és jövő” című könyvet megrendeli, a bekért árajánlatok közül a legköltséghatékonyabb nyomda kiválasztásával legalább 500 példányban, legfeljebb 940 ezer Ft értékben.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 9. pontja:

Szúnyoggyérítés – 2012. évi költségfedezetére történő összeg elkülönítése 
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét, ismertesse a bizottság döntését. 

Lengyel Izabella ismerteti a bizottság elfogadásra javasolja a Képviselő-testületnek a javaslatot.
Szentgyörgyi József kérdés, hozzászólás nem lévén szavazásra bocsátja a határozati javaslatot.
211/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete a 2012. évi költségvetésében a településére eső kémiai szúnyoggyérítés teljes költségére vonatkozóan kötelezettséget vállal. 

Felkéri a Társulás Elnökét, hogy a költségek csökkentése érdekében keresse a támogatási lehetőséget.

A Képviselő-testület felhatalmazza a polgármestert a pénzügyi kötelezettség vállalására vonatkozó nyilatkozat kiadására a földi és légi kémiai irtásra vonatkozóan, valamint az előterjesztés szerinti területi adatok közlésére.

Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 10. pontja:

Képviselői indítvány az ÁMK hangversenytermének elnevezésére 
Előterjesztő: Papp Kornél, Lengyel Izabella, Igaz Tibor, Tóth Endre Attila képviselők

Szentgyörgyi József kéri az ügyrendi bizottság elnökét, ismertesse a bizottság döntését. 

Tóth Endre Attila ismerteti, a bizottság támogatja a javaslat elfogadását.

Szentgyörgyi József hozzászólásnak ad helyt.

Stefanik Zsolt köszöni a FIDESZ frakció hozzáállását. 

Szentgyörgyi József szavazásra bocsátja a képviselői indítványt.

212/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Hunyadi Mátyás ÁMK hangversenytermét Liszt Ferencről nevezi el.
Határidő: 
azonnal

Felelős: 
Szentgyörgyi József polgármester

9 igen
0 nem

0 tartózkodás




e l f o g a d v a
Napirend 11. pontja:

Az Ügyrendi, Közbiztonsági és Bűnmegelőzési Bizottság jelentése – Papp Kornél interpellációja és az arra adott válasz megvizsgálásáról 

Előterjesztő: Tóth Endre Attila bizottsági elnök

Szentgyörgyi József kéri az ügyrendi bizottság elnökét, ismertesse a bizottság vizsgálatáról készült jelentést.
Tóth Endre Attila ismerteti, a bizottság a megvizsgált dokumentumok alapján megállapítja, hogy a Law On Conto Könyvvizsgáló Zrt., Kristóf Jánosné könyvvizsgáló véleménye már felveti a hitelfelvétel elkerülhetetlenségét: „A gazdálkodást csak jelentős hitelfelvétellel tudja biztosítani az Önkormányzat”. Ennek következtében a folyószámlahitel felvételének előkészítésére elegendő idő állt rendelkezésére a Képviselő-testületnek. A testület összehívása azonban csak szeptember 29-ére történt meg, melyet a képviselői jelzések miatt végül is szeptember 30-ára módosítottak. A könyvvizsgálói jelentést a Képviselő-testület tagjai csak közvetlenül az október 11-ei testületi ülés előtt – október 6-án – kapták kézhez. Viszont az elvárható gondosság mellett a Polgármesternek és a Polgármesteri Hivatalnak tudnia kellett a folyószámlahitel meghosszabbítását érintő határidőkről. Az „Összegzés az ajánlatok elbírálásáról” című dokumentum szerint az ajánlattételi felhívás szeptember 28-án került megküldésre. Jegyző asszony elmondása szerint képviselő-testületi döntés nélkül erre nincs lehetőség, erre nem volt érvényes képviselő-testületi döntés. Az önkormányzati törvény szempontjából a Képviselő-testület kizárólag hatáskörébe tartozó kérdésben hozott önálló döntés nem nevezhető jogszerű döntésnek. A vizsgálat eredményeként a Bizottság – 3 igen, 1 tartózkodás mellett - az alábbi határozatot hozta:

„Az Ügyrendi, Közbiztonsági és Bűnmegelőzési Bizottság megállapítja, hogy a folyószámlahitel meghosszabbításával kapcsolatos határidők tarthatóak lettek volna.

Felkéri a Polgármestert, hogy a jövőben az elvárható gondossággal járjon el az eljárási szabályok és a határidők betartása terén.”

Szentgyörgyi József kérdés, hozzászólás nem lévén szavazásra bocsátja a határozati javaslatot.

213/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete az Ügyrendi, Közbiztonsági és Bűnmegelőzési Bizottság határozatát elfogadja, mely szerint:

„Az Ügyrendi, Közbiztonsági és Bűnmegelőzési Bizottság megállapítja, hogy a folyószámlahitel meghosszabbításával kapcsolatos határidők tarthatóak lettek volna.

Felkéri a Polgármestert, hogy a jövőben az elvárható gondossággal járjon el az eljárási szabályok és a határidők betartása terén.”

Határidő: 
azonnal

Felelős: 
Szentgyörgyi József polgármester

5 igen
0 nem

4 tartózkodás




e l f o g a d v a
Napirend 12. pontja:
Egyebek

· Halásztelek Nyugdíjas Egyesület kérelme

Előterjesztő: Szentgyörgyi József polgármester
Szentgyörgyi József kéri az oktatási bizottság elnökét, ismertesse a bizottság döntését.
Papp Kornél ismerteti a bizottság határozatát, mely szerint javasolja a Képviselő-testületnek, hogy 2012. január 1-től visszavonásig, átmeneti időre a hétfői napokon 14,00 órától a Közösségi Házban lévő kávézó helyiség használatát engedélyezze az egyesület részére.

Szentgyörgyi József kérdésnek, hozzászólásnak ad helyt.

Lengyel Izabella kérdezi, melyik egyesületre vonatkozik.
Szentgyörgyi József további kérdés nem lévén szavazásra bocsátja a javaslatot.

214/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete a Halásztelki Nyugdíjas Egyesület részére 2012. január 1-től visszavonásig, átmeneti időre a hétfői napokon 14,00 órától a Közösségi Házban lévő kávézó helyiség használatát engedélyezi.

Határidő: 
azonnal

Felelős: 
Szentgyörgyi József polgármester

8 igen
0 nem

1 tartózkodás




e l f o g a d v a
Napirend 12. pontja:

Egyebek
- 
Kucu – Hús Kft. bérleti díj tartozása

Előterjesztő: Szentgyörgyi József polgármester
Szentgyörgyi József ismerteti az előző testületi ülésen a díjtartozás tárgyalását felfüggesztette a testület, felhatalmazva a Polgármestert, hogy folytasson tárgyalásokat. Első alkalommal arról egyeztettek, hogy milyen részletekben történik a tartozás megfizetése és milyen garanciákat tud nyújtani a nagymértékű elmaradás biztosítására. Ez ügyben a pénzügyi bizottság ülésezett. A bizottság javaslata szerint, akkor lehet új szerződő a kapcsolatban, ha a Kft. kifizette a teljes tartozását, hozzájárul a bérleti díj csökkentéséhez 255 eFt-ról 130 eFt-ra, továbbá a fennálló tartozás csökkentéséhez nem járul hozzá, illetve javasolja a teljes tartozás kamatmentes részletfizetéssel történő megfizetésének engedélyezését. A bizottság iránymutatásai alapján folytatta a tárgyalást. Tóth László azt gondolta, ebből úgy tud egyszerűbben kijönni, ha eladja az eszközeit és a bérleti jogot átruházza. Az ajánlatra bejelentkezett a Magyar Imre vezette Kft, szeretné megvásárolni úgy, ahogy Tóth László is megvásárolta Nagy Tibortól. Azonban a pénzügyi bizottság csak abban az esetben járul hozzá a bérleti jogviszony módosításához, ha a teljes tartozás kiegyenlítésre kerül. Tehát, vagy fizessék be a teljes tartozást és akkor ennek nincs akadálya, vagy addig ebből a kötelemből nem szeretnék kiengedni a Kucu – Hús Kft.-t. Elkészült a bérleti szerződés tervezet, mely szerint a Kucu – Hús Kft. továbbra is szerződésben marad, az eddig felhalmozott tartozását és a csökkentett bérleti díjat fogja fizetni december 1-jétől havonta, 36 hónapig, mely összeg 330.000,- Ft/hó. A szerződésmódosításban megjelenik az, hogy a bérleti szerződésben korábban nem volt lehetőség albérletbe történő továbbadásra, ezt a lehetőséget megnyitották. A szerződés 9. pontja korábban azt tartalmazta, hogy minden felújítás a bérlőt terheli. Köztes megoldásként született, hogy ha bármilyen felújítást végez, előtte a testület jóváhagyása kell hozzá. A 10. pontban jelenik meg, hogy a bérlő az üzlethelyiséget bérbeadó előzetes hozzájárulásával adhatja albérletbe, s a bérleti jogot csak bérbeadó előzetes írásbeli hozzájárulásával ruházhatja át vagy cserélheti el. A másik dokumentum a fizetési megállapodás, melyben felsorolásra kerül az összes eddig kint lévő tartozás, melyből október 19-én befizetett 1 millió forintot.  A megállapodás i.) pontjában szereplő ingatlan biztosítékot nem tudja az önkormányzat érvényesíteni, mivel nincs olyan ingatlan, ami a cég nevén van. A megállapodás tartalmazza, hogy amennyiben Bérlő nem teljesíti fizetési kötelezettségét a megadott határidőkig, úgy a követelés azonnal egy összegben válik esedékessé, a meg nem fizetett rész jegybanki alapkamatának kétszeresével növelten. Jelenleg végrehajtás alatt áll a tartozás behajtása. Azért kezdeményezte az egyeztetést Tóth László, mert a végrehajtó, Kalapács Imre  értesítette őt a végrehajtásról, melynek keretében a bankszámlák zárolásra kerültek, tehát minden bankszámlára történő befizetést automatikusan leemel a végrehajtó, illetve folyamatban van az eszközök végrehajtása, értékesítése, mindkét üzletében. Ebből a kötelemből nem szeretnének engedni, mert úgy gondolja, van fedezete a kint lévőség befizetésére, biztosítására, míg az új bérlőnél ezt a fedezetet egyelőre nem látja. Kérdésnek, hozzászólásnak ad helyt.

Lengyel Izabella közli, a bérleti szerződésben kifogásolni valót nem lát, annál többet lát a fizetési megállapodásban. Elsősorban hiányolja az ügyvéd általi ellenjegyzést. Nem tudja értelmezni a szövegezést, különösen a d.) pontot. A leírtakat úgy értelmezi, mintha az 5 mFt-os fizetési meghagyást nem kellene neki fizetnie. 
Baloghné dr. Nagy Edit kifejti, a d.) pontban a zavart az okozza, hogy a bérleti díj tartozása abból az összegből áll, ami a fizetési meghagyással érvényesített időszak után keletkezett tartozás. Az a.) pontban azt szerették volna nyilvánvalóvá tenni, hogy mennyi a követelése az önkormányzatnak a Kucu – Hús Kft.-vel szemben, ami áll egyrészt a bérleti díj tartozásból, másrészt az adótartozásból. 
Szentgyörgyi József tudatja, az ügyvédi ellenjegyzés nem kötelező, mivel felek közötti megállapodás jön létre, de az önkormányzat ügyvédje által ellenjegyzésre fog kerülni. Összegzi, az első a bérleti szerződés módosítása, a másik a fizetési megállapodás, mely szerint a testület hozzájárul, hogy bérlő a tartozását 36 hónap alatt fizeti meg. 
Lengyel Izabella jelzi, az i.) pontban hivatkozás történik a fedezetként felajánlott ingatlanokra, de ki van pontozva. 

Szentgyörgyi József elmondja, az önkormányzat kérte biztosítékként, hogy milyen ingatlanok vannak a cég nevén, amiről nem tudnak, s az kerüljön beírásra, de nincs a cég nevén ingatlan, csak a saját – Tóth László – nevén vannak ingatlanok, a cég nevén csak bérlemények vannak. 

Papp Kornél véleménye szerint mindenki számára megnyugtatóbb lenne, ha bizottsági szintet is megjárná a két dokumentum, illetve a d.) pontban az „és” szót mindenképpen ki kellene váltani egy egyértelműbb összekötőszóra. 
Baloghné dr. Nagy Edit elmondja, előző nap érzékelték, hogy nem teljesen jó a jelzett pont, de mivel sürgősséggel került kiküldésre, nem volt idő annak pontosítására. Hétfőre elkészül a pontosított dokumentum. 

Szentgyörgyi József javasolja, fogadják el a bérleti szerződést, mely december 1-jétől módosulna, a fizetési megállapodás pedig menjen a pénzügyi bizottság elé. A testület megteheti, hogy a pénzügyi bizottság hatáskörébe utalja a döntést a fizetési megállapodásról, ebben az esetben nem kell megvárni a december 14-ei testületi ülést. 
Szabó Tibor szeretné, ha mindenki úgy venné tudomásul, hogy itt egy szándékról döntenek, nem magáról a szerződésről. Ebben a szándékban van egy könnyítés, ami a bérleti díj csökkentését jelenti, és egy 36 hónapos fizetési megállapodás. A szerződésről – amit az önkormányzat által fizetett ügyvéd fog elkészíteni – a testületnek nem kell jogi szakvéleményt adnia. 
Végváriné Nyíri Lídia nem tudja támogatni, mivel az önkormányzat anyagi nehézségekkel küzd. Az önkormányzatnak keményen be kell hajtani a kintlévőségeit, nem „jópofizni” kell. 

Szentgyörgyi József javasolja, mivel úgy látja a bérleti szerződésről nagyjából egyetértés van, szavazzanak róla. 

215/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Kucu – Hús Kft.-vel kötendő bérleti szerződést a melléklet szerint elfogadja. 
Felhatalmazza a Polgármestert a szerződés aláírására.

Határidő: 
azonnal

Felelős: 
Szentgyörgyi József polgármester

5 igen
1 nem

3 tartózkodás




e l f o g a d v a
Szentgyörgyi József hozzászólásnak ad helyt. 

Papp Kornél elgondolkodott Végváriné Nyíri Lídia képviselőtársa szavain. Vannak olyan bizottsági ülések, ahol nem találkoznak személyesen, így nyilvánvaló, hogy az információ háttér más. Úgy tudja, hogy hiába a fizetési meghagyás, ezt az összeget a bérleményben nem lelik fel. A követelést nem tudják behajtatni. Meglátása szerint az önkormányzat számára az a nagyobb garancia, ha részletekben hozzájut a pénzhez. Kérdezi, jól tudja-e, hogy behajthatatlan ez az összeg, nagyobb esély van-e a 36 havi részletben hozzájutni az összeghez.

Végváriné Nyíri Lídia kérdezi, hogy fajulhatott el idáig ez a tartozás. Hangsúlyozza, amikor azon gondolkodnak, hogy egy rákos betegnek 5 vagy 10 ezer forint segélyt adjanak, és 2 mFt van egész Halásztelekre, akkor jelen esetben nagyon mérges tud lenni. Közli, semmivel nem ért egyet. 
Szentgyörgyi József megjegyzi egy 255 ezer Ft-os bérleti díjnál, illetve egy közel 1,3 mFt-os iparűzési adónál sokkal hamarabb torlódik össze a tartozás, mint egy pár ezer forintos működési díjnál. Fizetési készség és szándék van a bérlő részéről, s mint azt már jelezte, egy több, mint 600 eFt-os havi törlesztésű hitele van, s ha az kifut a nyár folyamán, akkor szeretné a tartozás rendezését felgyorsítani, szeretne megszabadulni tőle. Határozati javaslata, hogy a Kucu – Hús Kft. felhalmozott tartozásának rendezésére kötendő fizetési megállapodást a testület a pénzügyi bizottság hatáskörébe utalja. 
Lengyel Izabella kérdezi, értelemszerűen egy átfogalmazott fizetési megállapodás kerül kiküldésre a hétfői napon. 

Baloghné dr. Nagy Edit válasza, a szerződés ugyanilyen tartalommal és szerkezetben marad meg a szerződés, de az értelemzavaró megfogalmazások egyszerűsítésre kerülnek. 
Szentgyörgyi József további kérdés, észrevétel nem lévén szavazásra bocsátja a határozati javaslatot.

216/2011.(XI.24.) számú Képviselő-testületi határozat
Halásztelek Város Önkormányzatának Képviselő-testülete úgy dönt, hogy a Kucu – Hús Kft.-vel kötendő fizetési megállapodás jóváhagyását a Pénzügyi, Ellenőrző és Településfejlesztési Bizottság hatáskörébe utalja.

Határidő: 
azonnal

Felelős: 
Szentgyörgyi József polgármester

7 igen
0 nem

2 tartózkodás




e l f o g a d v a
Szentgyörgyi József a nyílt ülés napirendjeit lezárja, egyéb kérdésnek, észrevételnek ad helyt.

Papp Kornél ügyrendi kérdésben kér szót. Az 5. napirendi ponttal – Beszámoló a helyi adóbevételek 2011. I-X. havi teljesüléséről és a helyi adórendelet felülvizsgálata - kapcsolatban elmondja, történt egy bizottsági tárgyalás, melyen született egy határozat. A bizottsági határozatnak volt egy része a hivatal és a bizottság kommunikációjával kapcsolatban, nevezetesen, készül egy hatástanulmány, melyből, ha megérlelődik egy javaslat, akkor azt a testület elé hozzák. Illetve van maga az előterjesztés, mely nem tartalmaz határozati javaslatot, pontosabban csak egy utalást tartalmaz, melyben kérik a testületet a beszámoló megtárgyalására és elfogadására. Megjegyzi a beszámoló és a napirendi pont címe nem fedi teljes mértékben egymást, mert a helyi adórendelet felülvizsgálatáról nincs szó az előterjesztésben. Értelmezése szerint annyi történt, hogy a testület jóváhagyta az első tíz havi beszámolót.
Szentgyörgyi József közli, képviselőtársa jól értelmezte, a beszámoló jóváhagyásra került, a bizottság, ha tovább dolgozik belőle, akkor az egy külön történet. A továbbiakban jelzi, szombaton HFC záró ünnepség van. Vasárnap Advent első napja a Református Templomban. 
A jelenlévő Mácsai Rozália közbeszól, a reptérről nem beszéltek.

Szentgyörgyi József közli, az ülés elején beszéltek róla, amennyiben javaslat lett volna a témához, akkor visszatértek volna rá. A válasz az volt, hogy a testületnek két érvényben lévő határozata van arról, hogy a testület nem támogatja a repülőtér repülési célú hasznosítását. Hozzáteszi, Alpolgármester úrral közösen eddig az összes környezetvédelmi hatósági intézkedést sikeresen megtámadták, fellebbezték. Az álláspont ez ügyben nem változott, a reptér fejlesztését egyik oldal sem támogatja.  Köszöni a megjelenést, bejelenti az ülést zárt üléssel folytatják. 

(A zárt ülésről külön jegyzőkönyv készül.) 
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






Lengyel Izabella

  Stefanik Zsolt 
                        



                   képviselő                       
      képviselő

